open-index/open-wikipedia-markdown huggingface dataset:
Mangekamp

**Mangekamp**, eller *multisport*, er en samlebetegnelse for idretter som kombinerer ulike idrettsgrener eller øvelser. Idrettene krever at utøverne mestrer kravene de ulike grenene eller øvelsene stiller, og ofte er disse svært ulike. I mangekamp er det sammenlagtpoengene eller sammenlagttiden for alle øvelsene som avgjør rangeringen.

* Mangekamp (friidrett). Innen friidrett er det hovedsakelig to mangekamper det konkurreres i: sjukamp for kvinner og tikamp for menn. Innendørs konkurrerer kvinnene i femkamp, og mennene i sjukamp.
* Turn. I mangekamp i apparatturn konkurreres det i alle apparatene (seks for menn og fire for kvinner), og resultatene legges sammen.

Det finnes også en rekke andre sporter som kombinerer ulike idrettsgrener:
* Skiskyting (på flere språk kalt biatlon) er en sport som kombinerer langrenn med skyting.
* Triatlon er en sport som kombinerer svømming, direkte etterfulgt av sykling og avsluttes med løp. I mesterskap er distansene standardiserte, mens andre triatlonarrangementer har svært ulike distanser.
* Duatlon er en variant av triatlon som kombinerer løping, fulgt av sykling og avsluttes med ny løpsetappe.
* Aquatlon er an variant av triatlon som kombinerer svømming, direkte fulgt av en løpsetappe.
* Moderne femkamp er en sport oppfunnet av baron Pierre de Coubertin, inspirert av utfordringene til en 1800-talls kavalerist.  Sporten kombinerer sportsgrenene fekting, pistolskyting, 200 meter svømming, sprangridning og terrengløp.
* Feltritt er en hestesport inspirert av militæret, der rytter og hest utfordres innen øvelsene dressur, sprangridning og til sist terrengritt.
* «Adventure racing» (har ingen god norsk oversettelse; ofte brukes multisport) er kombinasjon av to eller flere disipliner, oftest løp/gange i terreng, MTB og padling, med gjerne med innslag av svømming og/eller klatring/rappellering. Som regel skal det orienteres/navigeres ved hjelp av kart og kompass i alle disipliner, men innslag av merket løype kan forekomme.  Det har forekommet individuelle konkurranser, men det typiske er lagkonkurranser med 2-4 personer i laget. Konkurransene kan ha varighet fra noen timer til mange dager.

## Se også
* Femkamp (kortspill)
Trey Parker

**Randolph Severn «Trey» Parker III** (født 1969) er en amerikansk filmprodusent. Han var med på å skape TV-serien *[[South Park]]*, og har vært regissør for filmer som *[[South Park, større, lengre og usensurert]]* og *[[Team America World Police]]*.

## Se også
* Matt Stone

## Referanser


## Eksterne lenker
* 
* 
*
Opphaver

**Opphaver** (eller **opphavsmann**) er den som skaper et åndsverk eller har opphavsrett til verket og den som skapte åndsverket kalles *originær opphaver*. Frem til det ble ny åndsverklov trådte i kraft i 2018 ble begrepet opphavsmann benyttet, uavhengig av kjønn. Det kan være flere opphavere til samme verk, dersom flere personer sammen har skapt verket. Et vilkår er imidlertid at alle må ha bidratt med en skapende innsats som tilfredsstiller kravene til verkshøyde. Hvis dette er tilfelle må opphaverne utøve opphavsretten til verket i fellesskap, noe som blant annet innebærer at alle må samtykke ved første gangs offentliggjørelse av verket.  

Opphaver er en ny og kjønnsnøytral betegnelse som ble innført med åndsverkloven av 2018 og som erstattet det eldre opphavsmann i tidligere lovgivning. Språkrådet mente at opphavsperson ville være et bedre alternativ og fikk støtte fra flere høringsinstanser, men mange støttet opphaver som nytt begrep og departementet mente at opphaver var «*et ord som er enkelt og greit å uttale, og som ikke kan føre til noen sammenblanding eller misforståelser i forhold til de etablerte begrepene fysiske og juridiske personer innen juridisk terminologi*» og foreslo opphaver som ble vedtatt som ny betegnelse.

## Referanser




## Eksterne lenker
* Olav Torvund: Hvem har opphavsrett?
* lovdata.no åndsverkloven Lov om opphavsrett til åndsverk av 15. juni 2018
Torus

En **torus** er et matematisk objekt, mer presist en mangfoldighet. Den har form som en smultring (uten fyll). Én måte å realisere torusen på er ved å dreie en sirkel om en linje som ligger utenfor sirkelen. En annen måte er å starte med et rektangulært «materiale», og lime sammen to og to sider (se animasjonen til høyre).

## Geometri
En parameterfremstilling av torusen er gitt ved:
:x(u, v) =  (R + r\cos{v}) \cos{u} \, 
:y(u, v) =  (R + r \cos{v}) \sin{u} \, 
:z(u, v) = r \sin{v} \, 

hvor u,v \in [0,2\pi ), *R* er avstanden fra sentrum av røret til sentrum av torusen, og *r* er radiusen til røret. Forskjellige verdier av *r* og *R* gir forskjellige typer toruser. En ring-torus er det vi får om *R > r*, eller med andre ord at dreiesirkelen i innledningen har større avstand fra linjen enn radiusen. En horn-torus er det vi får om *R=r*, og en spindel-torus er det vi får om *R < r*. Topologisk ser spindel-torusen ut som en sfære limt på en annen sfære via to punkter.

Ved hjelp av Pappos' sentroideteorem kan vi regne ut overflatearealet *A* og volumet *V* for en ring-torus i tre dimensjoner:

:A = (2\pi r)(2 \pi R) = 4\pi^2 Rr 
:V = (\pi r^2)(2\pi R) = 2\pi^2Rr^2

## Topologi

En torus er topologisk det samme som produktet av to sirkler: \mathbb{S}^1 \times \mathbb{S}^1. Den har genus 1. Fundamentalgruppen til torusen *T* er \mathbb{Z} \times \mathbb{Z}.
Diskos

**Diskoskast** (ofte omtalt som bare «diskos») er en av de fire tradisjonelle kastdisiplinene innen friidrett: Diskoskast, kulestøt, spydkast og sleggekast. Øvelsen diskoskast har som hensikt å kaste den flate, runde platen så langt som mulig med bare én hånd. Det nyttes en roterende teknikk som øverfører bevegelsesenergi til redskapen. Diskosen slippes ut av hånden på en måte som gjør at lang- og pekefinger gir diskosen høy rotasjonshastighet rundt egen akse.

Diskoskast er en av de eldste idrettsgrenene i verden, og var konkurranseøvelse i olympiadene i antikkens Hellas. Diskos for herrer har vært øvelse i de moderne olympiske leker siden de første lekene i 1896 i Athen og for damer fra 1928 i Amsterdam. Diskos inngår også som øvelse i mennenes tikamp.

## Regler
* Diskoskast utføres innenfor en ring belagt av pusset betong. Diskosringen skal ha en diameter på 2,50&nbsp;meter, og skal være nedsunket ca. 2&nbsp;cm i en større betongflate. 
* Diskosringen er avgrenset av en metallring. 
* Har to, eller flere utøvere samme resultat, vil nest beste resultat avgjøre.
* Foran ringen er landingsområdet markert en v-formet sektor på 34,92° målt fra sentrum av ringen. Diskosen må lande innenfor denne avgrensede sektoren.
* Kastet vil også bli dømt «dødt» dersom..
** ..kasteren ikke forlater ringen i full balanse fra den bakerste halvdelen, som er markert med hvite streker. 
** ..kasteren i løpet av forsøket berører toppen av selve metallringen, eller bakken på utsiden av ringen.
* Det er ikke lov å bruke noen form for hanske, eller tape på hånden.
* Det er lov med belte og støtte for ryggen og tilsvarende støtter for knær og albuer.
* Magnesium og lignende pulver er lov å bruke for å få bedre grep på diskosen. 
* Det er ikke lov å tilføre noen form for væske på sko eller ring.
* Dersom en utøver er misfornøyd med sitt forsøk, er det mulig å tråkke fremover med hensikt og dermed få forsøket underkjent. Utøveren må bestemme seg før forsøket måles. Dette omtales som «å tråkke dødt».

### Diskosen - vekt og størrelse
Diskosen er skrudd sammen av to plater av glassfiber eller tre. Diskosens ytterste ring er av metall, og ved aksen sitter skruen og en metallsylinder som holder platene sammen. En diskos er laget på en måte som legger mesteparten av vekten nær diskosens ytre ring. Dette er for å gi diskosen en stabil rotasjon. Diskosen forekommer i forskjellige størrelser med ulik vekt og alderen på utøveren bestemmer hvor stor og tung diskos som skal kastes. Det er lov å konkurrere med tyngre diskos enn alderen tilsier, men i et offisielt mesterskap for aldersklassene skal regler for fordeling følges. I veteranklassene reduseres vekten på diskosene etter alder.

Tabellen viser vektfordelingen etter alder fra 10 år til senior:

* Vekter i forhold til alder er under stadig evaluering, og blir justert jevnlig for å finne egnet progresjon.

## Rekorder

### Verdens lengste kast menn

 iaaf.org

### Verdens lengste kast kvinner

 iaaf.org

### Norges lengste kast menn

 friidrett.no

### Norges lengste kast kvinner

 friidrett.no

## Tretti på topp i Norge - menn og kvinner
**Menn**

**Kvinner**

(Oppdatert per 1.1.2024)

## Referanser
Herman Major Schirmer

**Herman Major Schirmer** (1845–1913) var norsk arkitekt, sønn av Heinrich Ernst Schirmer og Sophie Ottilia, født Major. Bror av Adolf Schirmer.

## Bakgrunn og virke
Som overlærer ved Statens håndverks- og kunstindustriskole fra 1872 var han sentral i oppbyggingen av en norsk arkitektur. Han ble 15. november 1912 utnevnt til Norges første riksantikvar, men fungerte bare i fem måneder i tiden 1912–1913 før han døde.

Han hadde lite til overs for farens stil (som i utkastet til bygning for Stortinget), en «tysk infeksjon», og mente den ikke hørte hjemme på norsk jord. Herman Schirmer hadde som mål å gjenreise tradisjonell norsk stil og var blant annet inspirert av sin venn Ernst Sars' tanker om en ubrutt linje i norsk historie ivaretatt av den frie bonden. Schirmer noe nytt: Han sendte elvene sine fra Oslo til Gudbrandsdalen for å studere gamle bygninger. Gårdsbygningene i blant annet Gudbrandsdalen oppfattet Schirmer som eldgamle i en kjede tilbake til norsk storhet. Schirmers ideer kom mest til uttrykk gjennom elevenes arbeider, blant annet Holger Sinding-Larsen og Vålerenga kirke, Ivar Næss og Frogner kirke, og Ole Stein og Lademoen kirke. Arnstein Arneberg, Georg Eliassen og Andreas Bjercke var også påvirket av Schirmer.

## Verk
* Hotel Royal i Oslo (1870-årene)
* Bergens Kreditbank (1876)

## Referanser


## Eksterne lenker
* 
* Verk av Herman Schirmer på nasjonalmuseet.no
* Schirmers stavkirketegninger digitalisert - Riksantikvaren
* 
* Bente Aass Solbakken: Konstruert kontinuitet. Hermann Schirmer og gjenreisingen av en nasjonal arkitektur (doktoravhandling)
Vaid

**Vaid** (*Isatis tinctoria*) er en toårig urt i korsblomstfamilien. Planten blir brukt til å farge ull, lin og silke blått.

## Beskrivelse
Første år dannes en bladrosett med ca. 30 cm lange hårete blad. Andre året kommer blomsterstanden, som kan bli opptil 2 m høg. Blomstene er gule og likner på rapsblomster.

## Utbredelse
Planta kommer opprinnelig fra Sørøst-Europa, men finnes i dag forvillet i de fleste tempererte og noen subtropiske områder. Den foretrekker tørre voksesteder på kulturjord, brakkmark og havstrender.

## Bruk

Bladene inneholder det fargeløse glykosidet indikan. Dette spaltes ved hjelp av enzymer til sukker og indoksyl, som ved gjæring oksideres til indigo.

Vaid har vært brukt som fargeplante helt siden antikken. Den eldste skriftlige nedtegnelsen om farging ved vaid stammer fra Cæsar. Han beretter om et folkeslag på De britiske øyer som farga huden blå med vaid. Derved fikk de et spesielt vilt og skremmende utseende. Romerne kalte folket for piktere.

Fra middelalderen var Thüringen i Tyskland særlig kjent for farging med vaid. Fram til 1500-tallet var vaiden spesielt viktig for blåfarging av lerret. Da kom «ekte indigo» fra tropene på markedet, framstilt av erteplanten *[[Indigofera tinctoria]]*, og utkonkurrerte den hjemlige produksjonen. Etter at det lyktes å framstille indigo syntetisk i 1880, er så å si all naturlig indigo forsvunnet fra markedet.

Vaid inneholder stoff som hemmer soppvekst, og har derfor vært brukt til impregnering av treverk. Av røttene framstilles i Tyskland en bitterlikør, Waidbitterlikör. 

I tradisjonell kinesisk medisin er vaid en viktig legeurt. Av røttene framstilles et middel som brukes både mot influensa, meslinger, kusma og hepatitt. Under de siste SARS-epidemiene i Kina var Banlangen sterkt etterspurt, og ble ganske raskt utsolgt.

I Tyskland er det i seinere år på nytt oppstått etterspørsel etter vaid, både som fargeplante og til antikvarisk restaurering av kirker og andre historiske bygninger.

## Referanser




## Litteratur
* 
* 
* 
* 

## Eksterne lenker
* 
* Tusenårshagen
US Senior Open

**US Senior Open** er en golfturnering for herrer over 50 år som arrangeres av United States Golf Association. Den ble grunnlagt i 1980 og har status som ''major''-turnering både på Champions Tour og European Seniors Tour. Turneringen er åpen for amatører, men domineres av profesjonelle. Den har vært spilt på flere forskjellige baner.

## Vinnere

## Eksterne lenker
*
Kristin Dalehamn

**Kristin Dalehamn** (født 7. august 1984) var tidligere leder for Norges Kommunistiske Ungdomsforbund.

Dalehamn har også vært medlem av styret i NKP i Midt-Norge. Hun stod på 15.-plass på NKPs liste i Sør-Trøndelag til Stortingsvalget i 2005.

## Eksterne lenker
* ''«Ny NKU-leder: Rekruttering og skolering de viktigste oppgavene»'' &ndash; intervju i Friheten.
* 1. mai-tale i Trondheim 2006
Sjøåsen

**Sjøåsen** er ei bygd i Namsos kommune i Trøndelag, som ligger ved utløpet til Årgårdselva som renner ut i Lygnen. Sjøåsen ligger ved Fv17 26 km sør for Namsos og 48 km nord for Steinkjer.

På Sjøåsen starter Fv766, som går 40 km nordover til Lauvsnes og videre 14 km til Vik i Flatanger kommune. 

På Sjøåsen finnes blant annet dagligvarehandel, bensinstasjon, hotell og  pelsberederi. Her ligger også Aasnæs glassverk. Sjøåsen er et godt utgangspunkt for laksefiske i Årgårdselva. 

Sjøåsen har 188 innbyggere pr 1. januar 2021. 

## Referanser
Oda Utsi Onstad

**Oda Utsi Onstad** (født 1990) er en norsk friidrettsutøver. Hun representerte IK Tjalve, etter overgang fra Fagernes IL 2012. Hun meldte overgang til Norna-Salhus fra årsskiftet 2016/2017.

Hennes personlige rekord i lengdehopp er 6,34 meter fra 2006. Som 15-åring oppnådde Onstad verdens lengste tresteghopp i sin klasse. I innendørs-NM 2007 tok hun en sølvmedalje på 60 meter etter Anne Cathrine Bakken, med tiden 7,53.
2. februar 2019 satte hun ny norsk innendørsrekord i tresteg i NM i Haugesund med 13,65 meter. 3. februar 2019 forbedret hun sin norgesrekord i lengde uten tilløp to ganger, først til 2,94 meter; så til 2,99 meter. 3. februar 2020 ble hun den første norske kvinnen som hoppet tre meter i samme øvelse da hun vant NM i Rudhallen med 3,03 meter.
Onstad har per 3. februar 2020 hele 11 NM-gull innendørs i lengde uten tilløp, sju i tresteg og seks gull i lengde, det siste søndag 3. februar 2019 med 6,27 meter.

Hun har vunnet NM flere ganger, senest i 2019.

## Medaljer i norske mesterskap

## Referanser
Rake Yohn

**Rake Yohn** (født **Edward Carl Webb** 20. januar 1975 i West Chester, Pennsylvania) er en amerikansk tv-personlighet. Han er med i CKY-gjengen og er med på CKY-filmene, MTV's Viva La Bam og Jackass.

## Biografi
Rake er utdannet som kjemiker fra Penn State University og har spesialisert seg innen syntetiske materialer. Han er en god venn av den vel kjente skateren Bam Margera og Brandon Dicamillo, og han elsker heavy metal, favorittbandet hans er Slayer. Han er også et medlem av musikkgruppa Gnarkill som er et rockeband som spiller inn sanger til Bam Margera's filmer, som man kan høre i Haggard og i alle CKY-filmene.

## Filmer og serier
*  (1999) 
* CKY2K (2000) 
* CKY Documentary (2001) 
* CKY 3 (2001) 
*  (2002) 
* CKY 4: Latest & Greatest (2002) 
* CKY: Infiltrate, Destroy, Rebuild – The Video Album (2003) 
* Haggard (2003) 
* A Halfway House Christmas (2005) 
* Viva La Bam (2003 – 2005)
* Viva La Spring Break (2006)
* Dream Seller (2006)
* ** (2007)
* *[[The Dudesons Movie]]* (2008)

## Referanser


## Eksterne lenker
* Rake Yohns offisielle hjemmeside
*
Henrik Schildt

**Ernst Henrik Schildt** (født 10. juli 1914 i Helsingfors, død 15. mars i 2001 i Bromma i Sverige) var en finsk-svensk skuespiller. Han gikk på Dramatens elevskole 1939&ndash;42. Han har medvirket i over 50 filmer i Sverige. I Norge spilte han i filmen *[[Eli Sjursdotter]]* (1938) som var en norsk-svensk film. Hans filmdebut var i 1935 i *Kanskje en gentleman* av Tancred Ibsen.

Schildt var gift 1940&ndash;55 med Margareta Morsing. Deres barn er: Veronica Schildt-Bendjelloul (født 1944, oversetter) og Peter Schildt (født 1951, regissør og skuespiller). Henrik Schildt ble gift 2. gang 1956 med Berit Gramer (født 1929, skuespiller). De har barna: Johan Schildt (født 1959, skuespiller) og Sebastian Schildt (født 1964, sølvsmed og gullsmed). Henrik Schildt er morfar til Johar Bendjelloul (født 1975, kulturjournalist på Sveriges Television).

## Filmografi (utvalg)
* 1941 – *[[Snapphaner (film)|Snapphaner]]* (Snapphanar)
* 1945 – *[[Blåjackor]]*
* 1986 – *[[Amorosa]]*

## Referanser


## Eksterne lenker
* 
* Svensk filmdatabas
Ålvik

**Ålvik** er et tettsted i Kvam kommune i Vestland. Tettstedet har  innbyggere per 1. januar . Fylkesvei 79 går gjennom bygda.

Ålvik ligger ved Hardangerfjorden, det er nærhet til fjord og fjell og muligheter for friluftsaktiviteter. Det er egen barneskole og barnehage i Ålvik. Flere kunstnere har etablert seg i Kunstnarhuset Messen og det er stadig tilreisende kunstnere på besøk.

## Historie
Ålvik ble et industristed i 1905, da smelteverket Bjølvefossen A/S startet opp.

## Offentlige tilbud
I Ålvik ligger Ålvik barnehage og Ålvik skule. Stedet har sykestue og omsorgsboliger.

Ålvik kirke stod ferdig i 1962.

Det lokale biblioteket er en filial av det offentlige biblioteket i Kvam herad.

## Kulturliv
Ålvik Arbeidarmuseum ligger i Ålvik. I 2016 tok lokalpolitikere til orde for å legge ned museet.

## Idrett
Det lokale idrettslaget heter Ålvik idrettslag.

## Organisasjonsliv
* Ålvik Musikklag
* Ålvik Skulemusikk
* Ålvik Røde Kors Hjelpekorps
* Ålvik Jeger og Fiskarlag
* Ålvik og Ytre Ålvik grendautval
* Ytre Ålvik grendalag
* Ålvik Rock
* Ålvik Arbeidsstova
* Ålvik Båtforening
* Ålvik Ferieheim
* Ålvik Musikkstova
*Ålvik Pensjonistlag

## Bjølvefossen industrianlegg

### Metallurgisk industri
I 1905 startet metallindustribedriften Bjølvefossen A/S opp i Ålvik.

### Kunstnarhuset Messen
I 1918 ble det bygget et administrasjonsbygg ved verket. Per 2020 benyttes administrasjonsbygget som senter for kunstneropphold under navnet Kunstnarhuset Messen.

## Referanser


## Litteratur
*Erik Fossåskaret og Frode Storås (red.): Ferrofolket ved fjorden – Globale tema i lokal soge – Bjølvefossen, Ålvik, Hardanger. Bergen 1990. ISBN 82-7326-057-7

## Eksterne lenker
* Nettside 
* Filmklipp om Ålvik (1970)
Tikrit

**Tikrit** (arabisk:  ‏تكريت, også transkribert *Takrit* og *Tekrit*) er en by ved floden Tigris i det nordlige Irak, som er hovedstad i provinsen Salah ad Din. Den befinner seg omkring 160 km nordvest for Bagdad. Den har godt over 100.000 innbyggere (nøyaktige tall er [2015] ikke tilgjengelige; 260.000 (2003); 190.220 (2012, overslag)).

## Historie
Første sikre skriftlige omtale av er fra Klaudios Ptolemaios (2. årh.), som kalte byen for *Birtha*. Birtha er ennå i bruk, men om en bydel der.

Ifølge arabiske forfattere ble byen grunnlagt av sassanidenes kong Shapur I (regjerte 240/42–270 e.Kr.). På folkemunne heter det det nåværende navn Tikrit er etter en kristen kvinne ved navn *Takrit bint Wail*. 

Byen var tidlig et viktig sentrum for kristne klostersamfunn. I det hele tatt var det en kristen arabisk by før islamiseringen av regionen. I 637 ble så Tikrit erobret for første gang av muslimske arabere. Ikke desto mindre forble byen kristen i den tidligislamske tid. Tikrit var fra 300-tallet et jakobittisk bispesete. I 1155 smeltet bispedømmet sammen med bispedømmet Mosul. De kristnes liturgiske språk var gammelsyrisk. Selv om byen ikke spilte noen vesentlig historisk rolle, frembragte den enkelte kristne høylærde, blant annet biskop Cyriacus som ble patriark av Antiokia, teologene  Abu Zakariya Denha og Abu Raita, og oversetteren Yahya ibn Adi.

I middelalderen var Tikrit sete for maphrianen, i den syrisk-ortodokse kirkes struktur en metropolitt som stod umiddelbart under patriarken.

På 1000 erobret selsjukkene under Tughrul Beg byen. Fra 1149 tilhørte den Fyrstedømmet Arbil, men ble fra 1190 tilhørende den abbasidiske kalifen. Etter kalifene fulgte senere zengidene. 

I 1137 kom her Saladin til verden; han var kurdisk og lenge i zengidisk tjeneste, og ble så senere grunnlegger av ajjubidenes rike. 

Den ble ødelagt under herjingene til Timur Lenk (1336–1405) og forble deretter et ubetydelig sted i lang tid. På 1800-tallet hadde den ikke flere enn 4000-5000 innbyggere.

På 1500-tallet ble Tikrit osmansk og forble så til 1917, da den under første verdenskrig ble erobret av britene. Etter krigen ble den del av det britiske mandat Mesopotamia.

## Personer født i byen
* Saladin, grunnlegger av Ajjubide-dynastiet
* Saddam Hussein, president i Irak 1979-2005

## Litteratur
* The Encyclopaedia of Islam. New Edition, Artikkel *Takrīt* av J.H. Kramers-[C.E. Bosworth]
* J. M. Fiey: «Tagrit. Esquisse de l'histoire chrétienne», i: L'Orient Syrien 8 (1963) s. 289–342.

## Referanser


## Eksterne lenker
*
Ingjald Haaland

**Ingjald Haaland** (1885–1952) var en norsk skuespiller.

Haaland var elev ved Den Nationale Scene i Bergen fra 1906. Han debuterte på Dore Laviks turnéteater 1908, og var så ved Det Vestlandske Teater i Stavanger i noen år. Da Det norske teatret blei etablert i Oslo i 1913, blei han ansatt der. Med unntak av et par år ved Centralteatret på begynnelsen av 20-tallet holdt han seg på Det Norske fram til 1940. Fra 1922 til 1933 var han teatersjef. Han starta deretter sitt eget turnéselskap. 

Haaland hadde roller over et stort register, fra komedien *Brørne Østermans huskors* til Shakespeare-tragedien *[[Othello]]*, der han spilte Jago. Han regisserte også i ei rekke oppsetninger, blant annet flere av Oskar Braatens stykker og *Juno og påfuglen* av Sean O'Casey.

Han spilte i flere filmer og deltok også i noen av Olav Dalgards arbeiderfilmer, for eksempel som Bjørnstjerne Bjørnson i *Gryr i Norden* (1939).

Haaland var gift med skuespillerne Mally Carenius (1887–1934) og (fra 1937) Tove Bryn (1903–1983).

## Filmografi
* 1938 – *[[Eli Sjursdotter]]*
* 1937 – *[[Lajla (film)|Lajla]]*
* 1934 – *[[Liv (1934)|Liv]]*

## Eksterne lenker
*
Dhivehi

**Dhivehi** (dhivehi: ) er et indoarisk språk som blir talt av rundt 300&nbsp;000&nbsp;mennesker på Maldivene, hvor språket også er offisielt, og på den indiske øya Maliku, hvor det er kjent som mahl av politiske årsaker. Dhivehi antas å stamme fra maharashtri, et av prakritspråka utvikla fra sanskrit. Dhivehi er nært beslekta med singalesisk, som tales på Sri Lanka. Arabisk er det språket som har påvirka dhivehi mest; andre språk dhivehi er blitt påvirka av er singalesisk, tamilsk, malayalam, hindi, fransk, persisk, portugisisk og engelsk.

Lingvister er enige om at dhivehi er et indoarisk språk, og i nær slekt med singalesisk. Dhivehi er det sørligste indoeuropeiske språket. Sammen med singalesisk danner dhivehi undergruppa singelesisk-maldiviske språk. På grunn av den store spredninga av Maldivenes øyer har det danna seg regionale forskjeller i uttale og ordforråd. Disse er størst i nord og sør; folk fra Malé har f.eks. store vanskeligheter med å forstå dialekta som brukes på Addu.

Dhivehi blir skrevet med thaana, et alfabet som kun brukes for dhivehi, og skrives fra høyre til venstre. Det ble tidligere brukt et alfabet kalt dhives akuru, som ble skrevet fra venstre til høyre. Dhives akuru ble brukt på øyene fram til 1700-tallet, da islam kom til Maldivene, men ble fortsatt brukt i korrespondanse med Addu fram til begynnelsen av 1900-tallet. Det ble også brukt på små øyer og isolerte steder fram til 1960-tallet.

Dhivehi har et trenivås klassesystem i språket. Det første nivået, *reethi bas* eller *aadhe-vadainevvun*, blir brukt for å tiltale medlemmer av øverste klasse eller de av blått blod, men blir imidlertid i dag mest brukt på radio og fjernsyn. Neste nivå blir brukt for å vise respekt for eldre, offisielle tjenestemenn og fremmede, og kalles *labba-dhuruvun*. Det tredje nivået blir brukt i uformell dagligtale.

## Referanser


## Eksterne lenker
* Mathaaran &ndash; En gaid til mahl
Salmanassar V

**Salmanassar V** (akkadisk: *Šulmanu-ašarid*; hebraisk: שַׁלְמַנְאֶסֶר; gresk: Σαλαμανασσαρ, Salamanassar; latin: *Salmanasar*) var konge av Assyria fra 727 til 722 f.Kr. Han nevnes første gang som guvernør av Zimirra i Fønikia under styret til sin far, kong Tiglat-Pileser III av Assyria.

Da hans far døde rykket Salmanassar fram og overtok tronen i Assyria på den 25. dagen av *[[Tebét|tebet]]* (den tiende måneden i den jødiske kalenderen) i år 727 f.Kr. Han endret da sitt opprinnelig navn Ululayu til «Salmanassar» («ild-dyrker»)  Selv om det har vært hevdet at han fortsatte å benytte navnet Ululayu som kongsnavn i posisjonen som konge av Babylonia, har det ikke vært funnet bekreftelser på dette i noen autentiske offisielle kilder.

Opprøret i hovedstaden Samaria (Šomron) i kongedømmet Israel (nordriket) skjedde under hans styre, men under beleiringen av den jødiske opprørsbyen, døde han den 12. *tebet* 722 f.Kr. og kronen ble da overtatt av hans bror Sargon II.

Navnet Salmanassar er det som er benyttet for ham i Bibelen, som legger skylden på ham og hans far for å ha deportert folket i Israel til landflyktighet, hvilket var en generell praksis for assyrerne for erobrede områder. Det er en del av opphavet til legendene om Israels ti forsvunne stammer. Både Sargon II og dennes sønn Sankerib skal også ha deportert jøder i deres påfølgende kriger i Midtøsten. I 17. og 18. kapitler av *[[Andre kongebok]]* er han beskrevet som erobreren av Samaria og den som sendte byens innbyggere i eksil. I *[[Tobits bok]]*, en av de deuterokanoniske bøker i det gamle testamente, kapittel 1, er det fortalt om den landsforviste Tobit som oppnår Salmanassars gunst ved hans hoff, kun for å tape den under kong Sankerib.

## Referanser
Brandon DiCamillo

**Brandon Ralph «Dico» DiCamillo** (født 15. november 1976 i West Chester i Pennsylvania) er en amerikansk skuespiller og stuntmann. Han er kjent igjennom TV-seriene CKY, Jackass og Viva La Bam. Han spilte Falcon Falcone og flere andre i Bam Margera's film Haggard. 

DiCamillo er oppfinneren av ideèn om «shopping-carts», hvor de tok handlevogner å kjørte på parkeringsplasser og krasjet i fortauskanter eller noe lignende så de fløy inn i busker osv.

DiCamillo er en aktiv «gamer» og har flyskrekk, på Viva La Bam klager han konstant over at gjengens turer forstyrrer spillingen hans. En gang nektet han å dra til Mexico med gjengen fordi: «All the video games there suck. What am I going to play, Utre Combat? Street Fight Grande?». Han hater å fly og liker egentlig ikke å forlate huset sitt engang, sier Bam Margera.

## Film/TV-opptredener
* Toy Machine: Jump Off a Building (1998) – seg selv
* Hook-Ups: Destroying America (2000) – seg selv
* CKY2K (2001) – seg selv
* CKY3 (2002) – seg selv
* CKY4 (2003) – seg selv
*  (2002) – seg selv
*  (2003) – Falcone, mindre rolle
* Viva La Bam (2003–2005) – seg selv
*  (2006) – seg selv
* Blastazoid (2006) – seg selv
* Bam's Unholy Union (2007) – seg selv
* Jackass 2.5 (2007) – seg selv
* Hotdog Casserole (2008) – Glen Butler, mindre rolle
*  (2008) – Hook Bar Hessian

## Referanser


## Eksterne lenker
*
Stavsprang

**Stavsprang** er en idrettsgren innen  friidrett, der poenget er å komme seg så høyt som mulig opp og over en list ved hjelp av en stav, uten å rive den ned.

## Beskrivelse
Stavsprang er en av fire hoppøvelsene i friidrett, de andre tre er høyde, lengdehopp og tresteg. Stavsprang er noe likt høydehopp, man skal over en list som ligger en viss høyde over bakken. Man har også her tre forsøk. Forskjellen er at man nå har en stav til å hjelpe seg over med, denne er bøyelig og gir et visst løft over listen. Man kan bruke den stav man ønsker, og disse finnes i forskjellig lengde og fleksibilitet. Den optimale staven velges ut ifra hvor tung, sterk og raskt en utøver er. Jo tyngre, sterkere og raskere en utøver er, jo mindre fleksibilitet skal staven ha. En stav har også to sider og vil bare bøye seg mot en av sidene. Man kan finne den riktige siden ved å trille den over armen til den stopper, eller kjenne på den mot en vegg. Der hvor man får bøy fra seg, og en kan bøye seg framover er den riktige siden.

Et hopp består av et tilløp der man løper rett inn mot matta. I slutten av tilløpet senker man staven og sikter inn mot «kassa», en grop rett før matta der staven skal hektes i. Etter satsen kommer svingfasen og passasjen over lista med beina først. Til slutt fall og landing på matta. Når man hopper på stevne kan man selv velge hvor langt fra kassa lista kan ligge, mellom kassa og 80 cm videre inn mot matten.

En stavhopper trenger egenskaper som styrke, smidighet, hurtighet, spenst og koordinasjon samt rytme i tilløpet. Et vanlig tilløp ligger på rundt 16-22 steg for seniorer. Stavsprang er trolig en av de mest tekniske friidrettsøvelsene.
 
Stavsprang for herrer har vært med som olympisk øvelse siden starten i Athen i 1896 og stavsprang for damer fra 2000 i Sydney. Stavsprang er også en av grenene i herrenes tikamp.

## Rekorder
Den første offisielle verdensrekord ble godkjent av International Association of Athletics Federations (IAAF) i 1912. Åtti år senere, i 1992, ble den første verdensrekorden for kvinnenes stavsprang godkjent av IAAF.

I 2000 ble IAAFs regel 260.18a endret slik at verdensrekorder kan settes på arenaer både med og uten tak, det er altså verdensrekord selv om den er satt innendørs.

### Utendørs

### Innendørs

## Se også
*Verdensrekordutvikling i stavsprang

## Referanser
The Lastest Gun in the West

**The Lastest Gun in the West** er en episode i den animerte TV-serien *[[Simpsons]]*. Episoden handlet om Bart og hans nye helt, den pensjonerte westernfilm-stjernen Buck McCoy, spilt av Dennis Weaver.

## Handling
Bart blir vettskremt for en hund som er snill mot alle andre i familien. En dag blir han jaget av den helt til et stort, lukseriøst hus. Der møter han cowboyen, Buck McCoy. Buck viser han hvordan man kan forvandle en sint hund til en snill en. Etter redningen blir Buck Barts nye helt. De henger rundt hele tiden, han tar Milhouse med også. Bart bestemmer seg for å gjøre cowboy-stilen populær igjen, og ber alle kle seg slik. Neste dag går alle på skolen slikt kledd og feberen er i gang.

Lisa og Bart går til Krusty og ber ham ta med Buck i showet. Krusty er først skeptisk, men blir overbevist av Bucks lille oppvisning.

Det viser seg at Buck er nervøs for å opptre live og han drikker alkohol i pausene. Når showet skal begynne, ser man Buck full.
***Bart:** He's drunk! (Han er full)
***Homer:** I've seen drunker (Har sett fullere)
Buck skyter vilt rundt om i studioet og skremmer publikum. Det viser seg at han er en alkoholiker, og trenger hjelp for å slutte. Familien Simpson bestemmer seg for å hjelpe Buck, og melder han på AA-møter i tillegg til å helle ut all spriten hans.

Til slutt blir Buck rusfri og rir avgårde på sin hest med en malt flekk på. Han ber Bart «aldri plage ham igjen».
Emund den gamle

**Emund den gamle**, i Vestgøtalovens kongeliste blir han kalt for *Emund Slemme*, død ca. 1060, var en svensk konge fra ca. 1050 og til han døde.

Tilnavnet *Den gamle* fikk Emund sannsynligvis for at han var rundt femti år da han ble konge, en betydelig alder i jernalderen og middelalderen. Han var sønn til Olof Skötkonung, og halvbror til sin forgjenger Anund Jakob.

Emund den gamle er først og fremst kjent via de opplysninger som Adam av Bremen har oppgitt i sitt latinske historieverk om de nordiske folkene. Edmund var døpt, men ifølge Adam tok han ikke sin kristne dåp seriøst og var ingen riktig troende. Adams informasjon kan forstås på flere måter: Dels at Emund aktivt støttet den engelske misjonsvirksomheten på bekostning av erkebispestolen i Hamburg-Bremen, og dels i at Emund forsøkte å la den nye kristne troen eksistere ved siden av den gamle, tradisjonelle åsatroen. Denne religiøse toleransen kan ha blitt forsøkt av den selvutnevnte erkebiskopen Osmund eller Osmundus i et forsøk på å ikke virke truende på folk flest og åsatroene spesielt. Emund avviste setet i Hamburg-Bremens krav om å få skiftet ut Osmundus med deres egen biskop.

Man mener at Emund den gamle sammen med den danske kongen Svein Estridsson kan ha hatt ansvaret for den første formaliserte grensesettingen mellom Sverige og Danmark. Det sies også at Emund sendte sin sønn Anund Emundsson til kvenernes land hvor sønnen skal ha dødd av forgiftet vann. Da Emund ikke hadde andre barn ble han ettertrådd av en stormann fra Vestergøtland ved navn Stenkil. Edmund den gamle ble således den siste kongen av Munsöætten.

## Referanser
Sten Lindgren

**Sten Peter Gustaf Adolf Lindgren** (født 22. juni 1903 i Munkfors i Sverige, død 13. mai 1959 i Stockholm i Sverige) var en  svensk skuespiller. Han gikk på Dramatens elevskole i 1923&ndash;1925. Han har medvirket i over 50 filmer i Sverige. I Norge medvirket han i filmen *[[Eli Sjursdotter]]* (1938) som var en norsk-svensk film.

## Filmer (utvalg)

*1925 – *[[Karl XII (film)|Karl XII]]*
*1925 – *Ingmarsarvet* 
*1933 – *Hälsingar*
*1935 – *Bränningar*
*1935 – *Grabbarna i 57:an*
*1936 – *33.333*
*1937 – *Bergslagsfolk*
*1938 – *[[Eli Sjursdotter]]*
*1941 – *Tåget går klockan 9*
*1944 – *[[Klokken på Rönneberga]]* (Klockan på Rönneberga)
*1944 – *Skogen är vår arvedel* 
*1944 – *Örnungar*
*1944 – *[[Kejsarn av Portugallien (1944)|Kejsarn av Portugallien]]*
*1945 – *[[Frem for lille Märta]]* (Fram för lilla Märta)
*1946 – *[[Driver dugg, faller regn]]* (Driver dagg faller regn)
*1947 – *Tösen från Stormyrtorpet*
*1947 – *Ådalens poesi*
*1949 – *Lång-Lasse i Delsbo*
*1951 – *[[Sommerdansen]]* (Hon dansade en sommar)
*1956 – *Moln över Hellesta* 

## Referanser


## Eksterne lenker
*
Arne Lindblad

**Arne Lorentz Lindblad** (født 30. januar i 1887 i Göteborg, død 19. desember i 1964 på Höstsol i Täby) var en svensk skuespiller.

Han debuterte på scenen i 1905. Han medvirket i over 100 filmer i Sverige fra 1934 til 1960, mange av rollene var ganske små. I Norge medvirket han i filmen Eli Sjursdotter (1938) som var en norsk-svensk film. Lindblad var gift med den finske skuespillerinnen Edith Eklund.

## Filmografi (utvalg)
* 1946 – *[[Ballongen]]*
* 1946 – *[[Penger (1946)|Penger]]* (Pengar – en tragikomisk saga)
* 1943 – *[[Elvira Madigan (1943)|Elvira Madigan]]*
* 1943 – *[[Det spökar - det spökar ...]]*
* 1939 – *[[Filmen om Emelie Högqvist]]*
* 1938 – *[[Eli Sjursdotter]]*
* 1937 – *[[Gøi på landet]]* (Pensionat Paradiset)
* 1934 – *[[Simon i Backabo]]*

## Eksterne lenker
*
Oberliga DDR

**Oberliga** var DDRs øverste fotballdivisjon. Ligaen ble opprettet i 1949 og eksisterte til og med sesongen 1989/90.

Sesongen 1990/91 fungerte som kvalifikasjonsserie til Bundesliga i det gjenforente Tyskland sesongen etter. Før DDRs Oberliga ble opprettet, ble det spilt to Østsonemesterskap i det sovjetiskokkuperte Øst-Tyskland. Disse mesterskapene ble spilt på regionalbasis, med et sluttspill etter cup-system for å kåre mesteren.

Den første sesongen i Oberliga ble spilt uten lagene fra Øst-Berlin, som da fremdeles spilte i serie sammen med lagene fra Vest-Berlin. Fra 1954/55-sesongen besto ligaen av 14 lag. I en periode mellom 1955 og 1960 ble ligaen spilt i vår – høst-sesongen.

I likhet med ligaer i mange andre land i Øst-Europa, var trolig også DDRs Oberliga skjemmet av utenomsportslig innblanding og kampfiksing. Det blir blant annet hevdet at de fleste av berlinklubben BFC Dynamos seriemesterskap på 1980-tallet var fikset. 

Flere lag ble også flyttet mellom ulike byer.

## Vinnere av Oberliga
### Østsonemesterskap
*1947/48 SG Planitz
*1948/49 ZSG Union Halle

### DDR-mesterskap
*1949/50 ZSG Horch Zwickau
*1950/51 BSG Chemie Leipzig
*1951/52 BSG Turbine Halle
*1952/53 SG Dynamo Dresden
*1953/54 BSG Turbine Erfurt
*1954/55 SC Turbine Erfurt
*1955 SC Wismut Karl-Marx-Stadt (overgangsserie, ikke offisielt mesterskap)
*1956 SC Wismut Karl-Marx-Stadt
*1957 SC Wismut Karl-Marx-Stadt
*1958 ASK Vorwärts Berlin
*1959 SC Wismut Karl-Marx-Stadt
*1960 ASK Vorwärts Berlin
*1961/62 ASK Vorwärts Berlin (overgangsserie)
*1962/63 SC Motor Jena
*1963/64 BSG Chemie Leipzig
*1964/65 ASK Vorwärts Berlin
*1965/66 FC Vorwärts Berlin
*1966/67 FC Karl-Marx-Stadt
*1967/68 FC Carl Zeiss Jena
*1968/69 FC Vorwärts Berlin
*1969/70 FC Carl Zeiss Jena
*1970/71 SG Dynamo Dresden
*1971/72 1. FC Magdeburg
*1972/73 SG Dynamo Dresden
*1973/74 1. FC Magdeburg
*1974/75 1. FC Magdeburg
*1975/76 SG Dynamo Dresden
*1976/77 SG Dynamo Dresden
*1977/78 SG Dynamo Dresden
*1978/79 Berliner FC Dynamo (Dynamo Berlin)
*1979/80 Berliner FC Dynamo
*1980/81 Berliner FC Dynamo
*1981/82 Berliner FC Dynamo
*1982/83 Berliner FC Dynamo
*1983/84 Berliner FC Dynamo
*1984/85 Berliner FC Dynamo
*1985/86 Berliner FC Dynamo
*1986/87 Berliner FC Dynamo
*1987/88 Berliner FC Dynamo
*1988/89 SG Dynamo Dresden
*1989/90 1. FC Dynamo Dresden

### NOFV-mesterskap
*1990/91 FC Hansa Rostock

Etter sesongen 1990/91 fikk de to beste lagene i den østtyske serien plass i alltysk Bundesliga. De seks nest beste lagene fikk plass i 2. Bundesliga. De siste seks lagene i divisjonen fikk plass i alltysk Oberliga (nivå 3).

## Eksterne lenker
* DDR Fußball Spezial
* Fakta om fotball i DDR fra Hansa Fanclub Neckarkarpfen
Sven Magnusson

**Sven Magnusson** (født 30. april i 1908, død 30. september i 1962) var en svensk skuespiller. Han har medvirket i 27  filmer i Sverige, mange av rollene var ganske små. I Norge medvirket han i filmen *[[Eli Sjursdotter]]* (1938), som var en norsk-svensk film.
 
## Filmografi
* 1930 – *[[Fridas visor]]*
* 1932 – *[[Vi som går köksvägen]]*
* 1933 – *[[Flickan från varuhuset]]*
* 1934 – *[[Atlantäventyret]]*
* 1936 – *[[65, 66 och jag]]*
* 1938 – *[[Eli Sjursdotter]]*
* 1944 – *[[En dag skall gry]]*
* 1944 – *[[Skogen är vår arvedel]]*
* 1944 – *[[Vändkorset]]*
* 1944 – *[[Sabotage (film)|Sabotage]]*
* 1944 – *[[Lev farligt]]*
* 1944 – *[[Excellensen]]*
* 1945 – *[[Änkeman Jarl]]*
* 1945 – *[[I som här inträden]]*
* 1946 – *[[Bröllopet på Solö]]*
* 1946 – *[[Eviga länkar]]*
* 1946 – *[[Begär]]*
* 1947 – *[[Rallare]]*
* 1949 – *[[Människors rike]]*
* 1950 – *[[Anderssonskans Kalle]]*
* 1951 – *[[Spöke på semester]]*
* 1951 – *[[Starkare än lagen]]*
* 1952 – *[[Flyg-Bom]]*
* 1953 – *[[Flickan från Backafall]]*
* 1954 – *[[Salka Valka]]*
* 1956 – *[[Flickan i frack]]*
* 1962 – *[[Biljett till paradiset]]*

## Eksterne lenker
*
Thalidomid

**Thalidomid** er et legemiddel som ble solgt sent på 1950- og 1960-tallet som sovemiddel og til gravide kvinner som et kvalmestillende middel for å lindre morgenkvalme, oppkast og andre symptomer. Det ble syntetisert første gang i Vest-Tyskland i 1953, og ble markedsført av legemiddelfirmaet Grünenthal fra 1957 til 1961, hovedsakelig i Tyskland og Storbritannia. Medikamentet var tilgjengelig i ca. 50 land (ikke USA) under minst 40 navn som *Taval, Talimol, Kevadon, Nibrol, Sedimide, Quietoplex, Contergan, Neurosedyn, Softenon*  etc.
I ettertid viste det seg at legemiddelet var svært skadelig for fosterets utvikling og én enkelt dose thalidomid som er tatt av en gravid kvinne, kan resultere i alvorlige medfødte skader eller i at fosteret dør.

Thalidomid har et asymmetrisk C-atom og finnes dermed i to isomere former (R og S). Den ene isomeren virker trolig beroligende (R), mens den andre (S) kan medføre fosterskader. 

Først i 1960-61 ble man klar over at thalidomid var et teratogen i fosterutviklingen. Det mest vanlige var utvikling av dysmeli (manglende armer/ben) eller fokomeli (korte armer/ben), særlig dersom medikamentet ble tatt de første 25 til 50 dagene av graviditeten. Rundt 10&nbsp;000&ndash;15&nbsp;000 barn ble affisert av thalidomid, av disse ca. 12&nbsp;000 med fødselsdefekter. Bare 8&nbsp;000 ble mer enn ett år gammel, men de fleste av disse er fremdeles i live med funksjonhemming forårsaket av legemiddelet. I 2003 siterte WHO dokumententasjon på at skadene kan bli overført til neste generasjon gjennom DNA, men dette er omstridt.

De thalidomidrammede omtales (eller omtaler seg selv) ofte på engelsk som "thalomiders" eller "flids". I Tyskland, hvor thalidomid ble markedsført som *Contergan*, er "Contergankind" en tilsvarende betegnelse.

Thalidomid er nå forbudt for sin opprinnelig tiltenkte bruk, men medikamentet har vist seg effektivt i behandlingen av lepra og myelomatose. Thalidomid-analoger er derfor under utvikling for å kunne tilby effektive og trygge legemidler mot disse og andre tilstander. Ved St. Olavs hospital i Trondheim har professor Anders Waage og Øyvind Hjertner påvist at Thalidomid kunne være effektivt hos opptil 30 % av pasienter med tilbakefall etter myelomatose, en form for benmargskreft.

I Norge ble det i 2008 sendt ut brev sammen med opplæringsmateriell til onkologer, hematologer og sykehusapotek. Dette for å hindre at fostre blir eksponert for thalodomid under svangerskapet, samt informere om annen risiko ved behandling med medikamentet.

## Referanser


## Kilder
* Robert Nilsson, Henning Sjostrom. Thalidomide and the Power of the Drug Companies. Penguin Publishing 1972  ISBN 0-14-052298-0.
* Trent D. Stephens, Rock Brynner. Dark Remedy: The Impact of Thalidomide and Its Revival as a Vital Medicine. Perseus Publishing 2001 ISBN 0-7382-0590-7.
Tryggve Larssen

**Tryggve Larssen** (1887–1967) var en norsk skuespiller.

Han debuterte hos Ludovica Levy i 1911, og ble siden knyttet til Den Nationale Scene og Det norske teatret. Han var tilknyttet Nationaltheatret fra 1921 til 1961. Karakterkomikeren Larssen gjorde seg spesielt bemerket i de årlige juleforestillingene, blant annet som tidenes første Nissefar i *[[Reisen til Julestjernen]]* (1924). Han spilte også episodefigurer i tallrike skuespill av Ludvig Holberg, Henrik Ibsen og William Shakespeare.

Larssen stod på scenen til langt inn i pensjonsalderen, og hans siste rolle var som Lavrans i *[[Guds Gjøglere]]* av Odd Eidem.

Larssen spilte i en rekke norske og svenske filmer. Han debuterte i stumfilmtiden, og hans siste rolle i norsk film var i *[[Storfolk og småfolk]]* (1951). 

## Filmografi
* 1953 – *[[Ingen manns kvinne]]* (svensk)
* 1951 – *[[Storfolk og småfolk]]*
* 1949 – *[[Aldri mer!]]*
* 1944 – *[[Villmarkens lov]]*
* 1943 – *[[Den nye lægen]]*
* 1943 – *[[Sangen til livet]]*
* 1942 – *[[Det æ'kke te å tru]]*
* 1942 – *[[Trysil-Knut (film)|Trysil-Knut]]*
* 1941 – *[[Den forsvundne pølsemaker]]*
* 1941 – *[[Kjærlighet og vennskap]]*
* 1940 – *[[Tørres Snørtevold]]*
* 1940 – *[[Tante Pose (film)|Tante Pose]]*
* 1940 – *[[Ingeborg Lien]]* (svensk)
* 1940 – *[[Mannen som alle ville myrde]]* (svensk)
* 1939 – *[[De vergeløse (film)|De vergeløse]]*
* 1939 – *[[Gryr i Norden]]*
* 1938 – *[[Eli Sjursdotter]]*
* 1938 – *[[Det drønner gjennom dalen]]*
* 1938 – *[[Lenkene brytes]]*
* 1937 – *[[Laila (film)|Laila]]*
* 1937 – *[[By og land hand i hand]]*
* 1936 – *[[Norge for folket]]*
* 1936 – *[[Vi bygger landet]]*
* 1935 – *[[Samhold må til]]*
* 1930 – *[[Eskimo (film)|Eskimo]]*
* 1929 – *[[Laila (norsk stumfilm) (1929)|Laila (norsk stumfilm)]]*
* 1928 – *[[Viddenes folk]]*
* 1927 – *[[Troll-elgen]]*

## Teaterroller (utvalg)

## Referanser


## Eksterne lenker
*
Carl Jacob Burckhardt

**Carl Jacob Burckhardt**  (født 10. september 1891 i Basel, død 3. mars 1974 i Vinzel i kantonen Waadt) var en sveitsisk diplomat, forfatter og historiker. Hans litterære hovedverk var hans biografi over Richelieu i tre bind, publisert mellom 1935 og 1967. I 1937 ble han Folkeforbundets høykommissær for Fristaden Danzig. Mellom 1944 og 1948 var han president for Den internasjonale Røde Kors-komiteen. Han var samtidig virksom blant annet som sveitsisk gesandt i Paris.

Burckhardt ble i 1954 utnevnt til den tyske ordenen Pour le Mérite für Wissenschaften und Künste.

## Verker (utvalg)

* *Richelieu.* 3 bd., 1935–1967
* *Gestalten und Mächte.* 1941
* *Reden und Aufzeichnungen.* 1952
* *Meine Danziger Mission 1937–1939.* 1960
* *Gesammelte Werke.* 6 bd., 1971
* *Memorabilien.* 1977
* *Briefe 1908–1974.* 1986

## Referanser


## Litteratur
* Marion Gräfin Dönhoff: ''Ein Zeuge des alten Europa. Zum Tode von Carl Jakob Burckhardt''. I *[[Die Zeit]]*, nr. 11/1974

## Eksterne lenker
* 
* 
* ''Burckhardt, Carl Jacob''.  Basler Literarisches Archiv; Verzeichnis des Nachlasses in der UB Basel.
Bug

**Bug** kan sikte til:

* Feil i et dataprogram, se programvarefeil
* ''Bug'' (film), amerikansk psykologisk thriller fra 2007
* Bug AS, produksjonsselskap innen animasjon og 3D
* Bug (elv), Vestre Bug, en elv som renner ut i Polen
* Søndre Bug, en elv i Ukraina som renner ut i Svartehavet
* Bug (Vestlandsk), dialektbegrep som brukes for snus, hovedsakelig brukt i Rogaland og omegn.

## Referanser


## Se også
* Bugg (pekerside)
Jak Jervell

:*For teologiprofessoren, se [[Jacob Jervell]]*

**Jakob Anton «Jak» Jervell** (født 19. november 1932, død 31. juli 2020 i Oslo) var en norsk lege og diabetesforsker. 

Han tok den medisinske embedseksamen i 1958. I 1968 tok han den medisinske doktorgraden på en avhandling om insulineffekter. 

Jak Jervell ble spesialist i indremedisin i 1973, i nyresykdommer i 1979 og i endokrinologi i 1985. Fra 1982 arbeidet han som seksjonsoverlege ved endokrinologisk seksjon på Rikshospitalet og var professor ved Universitetet i Oslo. Han gikk av med pensjon 6. juli 2000.

Han innehadde en rekke verv innen norsk og internasjonal nefrologi og endokrinologi, blant annet var han president i International Diabetes Federation fra 1994 til 1997.

## Æresbevisninger og utmerkelser
Jak Jervell ble 10. mars 2009 utnevnt til ridder av 1. klasse av St. Olavs Orden «for hans innsats innen fagområdet diabetes.»

## Referanser
New Orleans jazz (musikk)

::*New Orleans Jazz er et tidligere navn på basketballklubben [[Utah Jazz]].*
::*New Orleans-jazz er en undersjanger innenfor [[jazz]].*
**New Orleans jazzen** var combo-jazz, noe som betyr at det ble spilt av en combo, som er et lite jazzensemble. Først startet det som kollektiv improvisasjon. Dette er en vanskelig musikkform hvor alle improviserer samtidig, men hvor de tar utgangspunkt i en melodi eller et tema. Hovedinstrumentet var kornetten, og klarinetten måtte improvisere rundt melodien til kornetten. Ellers i ensemblet ble trombonen brukt som et middel for harmonisk utfylling i mørkere register. Piano, banjo/gitar, tuba og trommer hadde ansvaret for rytmeseksjonen.
Troll-elgen (film)

***Troll-elgen*** er en norsk stumfilm fra 1927. Den er basert på romanene *[[Troll-elgen]]* og *Skoggangsmannen* av Mikkjel Fønhus. Regien var ved Walter Fürst, i hovedrollen som Sjur Renna spilte Tryggve Larssen.

Sensuren mente at en slagsmålscene, en voldsscene og tekstplakatene «Men slegtningen villde ikke være hjelpsom for ingenting» og «Denne gang skal du være jenta mi enten du vil eller ikke» var for sterk kost for det norske publikum, og disse ble klippet vekk.

## Rolleliste
* Tryggve Larssen –  Sjur Renna 'Gaupa' 
* Bengt Djurberg –  Hans Trefothaugen 
* Julie Lampe –  Turi Trefothaugen, mor til Hans 
* Tove Tellback –  Ingrid Rustebakke 
* Harald Stormoen –  Hallstein Rustebakke, storbonde 
* Einar Tveito –  Gunnar Sløvika, hestehandler 
* Egil Hjorth-Jenssen –  Tølleiv, tjenestegutt på Rustbakke 
* Mimi Kihle –  Bellina, danser 
* Hauk Aabel –  Piper, direktør 
* Nils Ahrén –  P. Rustebakke, rik slektning

## Referanser


## Eksterne lenker
*